熱帶風暴森拉克 (2020年)

熱帶風暴森拉克係2020年太平洋颱風季第3個命名嘅熱帶氣旋。「森拉克」係密克羅尼西亞聯邦提供嘅，係密克羅尼西亞科斯雷傳說入面嘅女神。

森拉克原本喺一個好大嘅季風槽入面，橫越呂宋之後移去海南島嗰邊。因為佢係「季候風低壓」，係佢重係熱帶低氣壓嗰陣，佢嘅風圈已經好大，令到廣東沿岸大部份嘅地區受強風嘅影響。

影響

香港

當地發出最高嘅熱帶氣旋警告信號：

受嗰陣時重係季風低壓嘅森拉克外圍雨帶影響，離岸嘅風力強咗，香港天文台喺7月31號朝早7點05分發出強烈季候風信號。到下晝香港風勢強咗好多，離岸同高地間中吹緊烈風。將軍澳駿日街下晝有地盤棚架被強風吹開咗，地盤人員要封鎖附近地面。因季風低壓增強緊同埋會發展成熱帶氣旋，天文台喺下晝4點45分發出「特別天氣提示」，話會考慮喺夜晚發出三號強風信號，取代咗強烈季候風信號，嗰陣森拉克喺香港西南偏南約520公里，已經最近香港。係2000年熱帶低氣壓618之後第一次跳過咗一號信號直接發三號波，同埋1993年颱風黛蒂之後第一次發三號波取代強烈季候風信號。天文台話，森拉克會喺嗰晚至第二日同香港保持500公里以上嘅距離。隨著佢開始離開香港，預料風勢唔會顯著增強，改八號波嘅機會唔大。受到佢嘅外圍雨帶影響，香港普遍吹強風，離岸同高地間中吹烈風，預料三號信號會維持一段時間；當風力減弱嘅時候，就會考慮改發一號波。因為香港普遍嘅風勢喺黃昏之後減弱，只係離岸間中吹強風，所以天文台喺下晝6點45分話，會喺未來兩三個鐘改發一號戒備信號；之後喺夜晚8點45分話會喺短期內改發一號波，嗰陣森拉克喺香港嘅西南偏西約760公里。天文台話，當森拉克對香港嘅威脅解除嘅時候，會取消所有熱帶氣旋警告信號。最後天文台喺夜晚11點15分取消嗮所有熱帶氣旋警告信號，嗰陣森拉克喺香港嘅西南偏西約770公里。

澳門

當地發出最高嘅熱帶氣旋信號：

發出過嘅熱帶氣旋警告信號

香港

澳門

2020年太平洋颱風季